אירוויזיון 2004

**אירוויזיון 2004** נערך ב-15 במאי 2004 בעיר איסטנבול שבטורקיה, לאחר זכייתה של המדינה בשנה הקודמת, בפעם הראשונה בתולדותיה, עם השיר Everyway That I Can בביצועה של הזמרת סרטאב ארנר. בשנה זו שונו חוקי התחרות ולראשונה, נוסף ערב חצי הגמר - שלושה ימים לפני הגמר. 

המדינות שדורגו בעשירייה הראשונה בשנה הקודמת ביחד עם ארבע המדינות המנהיגות את איגוד השידור האירופי -  הממלכה המאוחדת, צרפת, גרמניה וספרד, כבר הבטיחו את מקומן בגמר ביום שבת, ושאר המדינות התמודדו בחצי הגמר ביום רביעי. רק 10 מדינות עלו לגמר וכך התמודדו 24 מדינות בגמר הגדול ביום שבת.

את התחרות הנחו מלטם ג'ומבול וקורהאן אבאי. המדינה המנצחת ברוב קולות היתה אוקראינה עם השיר Wild Dances בביצועה של רוסלנה, עם הופעה אנרגטית בהשראת סדרת הטלוויזיה "זינה הנסיכה הלוחמת". אוקראינה הצטרפה לתחרות בשנת 2003 וכבר בהשתתפות השנייה זכתה.
למקום השני הגיעה סרביה ומונטנגרו עם השיר Lane Moje בביצוע הזמר ז'ליקו יוקסימוביץ', כשזו ההשתתפות הראשונה של המדינה (לאחר פירוק יוגוסלביה). בכך, הושווה השיא שקבעה פולין ב-1994 - המיקום הגבוה ביותר בהופעה ראשונה באירוויזיון.
למקום השלישי הגיעה יוון עם השיר Shake It בביצוע סאקיס רובאס, ולמקום הרביעי הגיעה המארחת טורקיה עם השיר For Real בביצוע הלהקה אטנה.

את ישראל ייצג הזמר דוד ד'אור עם השיר "להאמין". ד'אור הגיע למקום ה-11 בחצי הגמר, מה שאומר שהוא לא עלה לגמר.

## אירוח התחרות
תחרות האירוויזיון 2004 התקיימה באיסטנבול, טורקיה בעקבות הניצחון הטורקי בתחרות אירוויזיון 2003 שנערכה בריגה, בירת לטביה, עם הזמרת סרטאב ארנר ושירה "Everyway That I Can". 

בתחילה, TRT, רשות השידור הטורקית, בחרה באולם "Mydonose Showland", אך לבסוף נבחר האולם "אבדי איפקצ'י ארנה" לארח את התחרות, שיכול להכיל כמות גדולה יותר של אנשים.

בחצי-הגמר ובגמר הופיעה המנחה מלטם ג'ומבול עם השיר Nel Blu Dipinto Di Blu, או כפי שהוא מוכר יותר, בשמו "Volare" (לעוף), שיר איטלקי פופולרי מאירוויזיון 1958, שאומנם לא זכה בזמנו, אך זכה להצלחה מרובה ולגרסות כיסוי רבות בעולם. סרטאב ארנר, זוכת אירוויזיון 2003, ביצעה את השיר עמו זכתה בתחרות -Everyway That I Can, ושיר חדש - Leave. בנוסף, סרטאב ארנר גם שימשה כמנחה משנית כשראיינה את המתמודדים בגרין רום. ה"אנסמבל הטורקי של אנטליה" הופיע בתחרות גם כן.

בפעם הראשונה בתולדות האירוויזיון, יצא מארז DVD שכלל את חצי-הגמר והגמר.

### פורמט
הסלוגן של אירוויזיון 2004 הוא "מתחת לאותם השמיים" (Under The Same Sky), מתוך רצון לאחדות, שיתוף פעולה, ביטחון ואחראיות בין מדינות אירופה, וגם כדי להדגיש את החשיבות של התקשורת בין האיחוד האירופי לטורקיה. בנוסף לכך, באותה השנה נעשה השימוש הראשוני בלוגו הרשמי המוכר של האירוויזיון עם צורת לב במקום האות V.

כל המדינות המשתתפות, גם אלו שלא עלו לגמר, יכלו להצביע בגמר לאחר תום ההופעות. כל מדינה פתחה את קווי הטלפון שלה כדי לאפשר לצופיה להצביע עבור השיר האהוב עליהם, עם ההגבלה שלא ניתן להצביע עבור המדינה בה המצביע/ה נוכח/ת. 

בשלב ההצבעה, עשרת השירים האהובים מכל מדינה התפרשו בצורת ניקוד כאשר כל מדינה הציגה את השירים האהובים ביותר עליה: 12 נקודות, אחר כך 10 נקודות לשיר השני האהוב ביותר, ואז 8, 7, 6, 5, 4, 3, 2, ונקודה אחת לשיר העשירי האהוב ביותר בגמר.

זו הפעם הראשונה בה טורקיה העניקה ניקוד לשיר של קפריסין, והשנה השנייה ברציפות שקפריסין העניקה ניקוד לטורקיה. עם זאת, לאור המחלוקת הפוליטית בין שתי המדינות על השליטה בצפון קפריסין, כשקפריסין הכריזה על הניקוד שלה, הוצג במפה רק חלקו הדרומי של האי - ללא החלק המוגדר על-ידי טורקיה כרפובליקה הטורקית של צפון קפריסין.

### חידושים
* הייתה זו השנה הראשונה בה המדינות הקריאו את התוצאות רק בשפה אחת. קודם לשנה זאת, כל מדינה חזרה על הקראת הנקודות גם באנגלית וגם בצרפתית. שיטה זאת שונתה כדי לחסוך זמן עקב ריבוי המדינות המשתתפות.
* הייתה זו השנה הראשונה שבה מדינות שלא ניצחו בתחרות קיבלו מעל 200 נקודות. לפני תחרות זו, רק המנצחים של אירוויזיון 1994 ואירוויזיון 1997 עברו את רף 200 הנקודות. בתחרות זו, כל שלושת המקומות הראשונים קיבלו מעל 200 נקודות, מכיוון שהיו הרבה יותר מדינות משתתפות עם קיום רעיון חצי הגמר והאפשור ליותר מדינות לקחת חלק.

הייתה זאת הייתה הפעם הראשונה שתחרות האירוויזיון התקיימה באירוע בן-יומיים - חצי-גמר ביום רביעי, ומופע גמר בשבת. בשנה הבאה, החל מאירוויזיון 2005, חצי הגמר התקיים ביום חמישי (יומיים לפני) והגמר נשאר כרגיל ביום שבת. על פי הפורמט החדש, ארבע המממנות העיקריות של התחרות, שהן צרפת, גרמניה, ספרד והממלכה המאוחדת, יחד עם המדינה המארחת טורקיה, מעפילות ישירות לגמר, מבלי להשתתף בחצי-הגמר, וגם 10 המדינות בעלות הניקוד הגבוה ביותר מאירוויזיון 2003. אנדורה, אלבניה, בלארוס וסרביה ומונטנגרו השתתפו בפעם הראשונה בתחרות, ומונקו חזרה להשתתף בתחרות לאחר היעדרות של 25 שנה. לוקסמבורג הייתה אמורה לחזור לתחרות לאחר היעדרות של 11 שנה, אך התעוררו בעיות, והיא לא חזרה לתחרות עד 19 שנה לאחר מכן. זאת הייתה השנה הראשונה שבה כל 36 המדינות המשתתפות הצביעו בטלפון לשיר האהוב עליהן, אולם צרפת, פולין ורוסיה לא הצביעו, כי הן לא השתתפו ולא שידרו את חצי-הגמר, ולכן לא יכלו להצביע.

## המדינות המשתתפות
### הגמר
הגמר של התחרות שודר ב-15 במאי 2004 בשעה 21:00.

24 הפיינליסטיות היו:
* ארבע המממנות העיקריות של התחרות – , ,  ו .
* 10 המדינות בעלות הניקוד הגבוה ביותר מאירוויזיון 2003 – , , , , , , , , , .
* 10 המדינות בעלות הניקוד הגבוה ביותר מחצי הגמר של האירוויזיון הנוכחי.

### חצי גמר
חצי הגמר של התחרות שודר ב-12 במאי 2004 בשעה 21:00 (שעון ישראל).
22 מדינות הופיעו וכל המשתתפות בתחרות, מלבד מצרפת, פולין ורוסיה, הצביעו.

## מגישי הניקוד
* ***' – [[דודו רושצ'יץ']]
* ***' – מייה מרטינה
* ***' – [[דניס קוריאן]]
* ***' – תומאס אנדרס
* ***' – [[קמילה אוטסן]]
* ***' – מריה-ליס אילוס
* ***' – [[אן איגרטיבורו]]
* ***' – לוריין קלי
* ***' – [[ג'וני לוגן]]
* ***' – מרב מילר
* ***' – [[רולאנדאס וילקונסיאוס]]
* ***' – לאוריס רייניקס
* ***' – [[אסתר הארט]]
* ***' – מאצ'יי אורלוס
* ***' – [[אנדראה מרין]]
* ***' – יאנה צ'וריקובה
* ***' – [[ג'ובאן רדומיר]]
* ***' – פיטר פולס
* **** – פאבלו שילקו

## קישורים חיצוניים

* 
* אירוויזיון 2004, באתר האירוויזיון הרשמי
* היסטוריית ההצבעות של אירוויזיון 2004

*
2004
2004
קטגוריה:2004 במוזיקה
קטגוריה:איסטנבול
קטגוריה:פסטיבלי מוזיקה בטורקיה
קטגוריה:2004 בטורקיה